  Туспуктэм: Удмуртиысь тазалыкез утёнъя министерстволэн пресс-службаез Анжелика Тихонова корреспондент Глазкарысь ёроскуспо эмъюртэ цифра амалэн ужась выль флюорограф пуктозы. Эм тӥрлыкез «Здравоохранение» йӧскалык ӵектос улсын басьтозы. Со сярысь элькунысь тазалыкез утёнъя министерстволэн пресс-службаез ивортӥз. Та дыре эмъюртын кабинетэз дасян бордын ужъёс мыно на, нош гудырикошконэ флюорографез ваёзы ни. « Флюорограф басьтэммы бере, милемлы сое пуктоно но кабинетлы лицензия басьтоно луоз. Оскиськом, матысь дыре ик выльдэм кабинетын, выль тӥрлыкен нырысетӥ эскеронъёсты ортчытом шуыса » Михаил Щепин, Глазкарысь ёроскуспо эмъюртысь техникая ёзэтэн кивалтӥсь Пусъём, нунал азьвыл Россиысь премьер-министрен Михаил Мишустинэн пумиськонын Удмуртилэн тӧроез Александр Бречалов Глазкарысь ёроскуспо эмъюртысь диагностикая тӥрлыкез воштыны кулэ шуыса ивортӥз. Михаил Мишустин улосвыллэн тӧроеныз соглаш луиз но эмъюртэ выль техника басьтон ужрадъёсты мытозы шуыса вераз: наркозлы аппаратъёс, видеогастроскопъёс, интыысь интые нуллыны луоно рентген но УЗИ-лы огъет. Нялтас вераса, туэ куарусёнэ Глазкарысь 2 номеро поликлиникае цифра амалэн ужась выль флюорограф пуктӥзы. Со сяна, 2022-тӥ арын эмъюртэ йӧскалык ӵектос улсын куинь ужасьлы чаклам цифра амалэн ужась рентген аппарат пуктӥзы. Тодэ вайытом, Клиникая но диагностикая элькун центре выль компьютер томограф пуктӥзы. Тегъёс: Удмуртия Глазкар Тазалык тӥрлык йӧскалыкӵектосъёс  